七星桥歌
方万策 (Ming)
山如峡兮石如碣，石巅树古水崖折。井冽泉寒雨雪霏，雄关百雉峰之缺。万仞嵬峨人迹稀，独临缥缈看奇绝。白云夹道护旌车，朔风吹衣剪旧襭。北望青山飞鸟外，一片霭黛狐兔穴。曩时伐鼓下榆关，边上羽书飞不辍。诏书数道天兵下，大将再呼罗彝灭。一自置长易郡名，封豕长蛇心悉折。太平万古树高标，汉代奇勋日月洁。